
Parlamentul  României

Camera Deputaţilor

Comisia pentru Sănătate şi Familie                    


 Nr. 4c-10/ 86 / 20 martie 2019
BIROULUI PERMANENT

AL

CAMEREI DEPUTAŢILOR,

Vă înaintăm raportul asupra proiectului de lege privind aprobarea Ordonanței de urgență a Guvernului nr.95/2018 pentru completarea art.159 din Legea nr.95/2006 privind reforma în domeniul sănătății trimis Comisiei pentru sănătate şi familie spre dezbatere,  în fond, cu adresa nr. Plx.752/2018  din 19 decembrie 2018.
În raport cu obiectul şi conţinutul reglementării, proiectul de lege face parte din categoria legilor ordinare.
PREŞEDINTE,

Conf. Dr. Florin Buicu

Comisia pentru Sănătate şi Familie                     







 Nr. 4c-10/86 / 20 martie 2019
R A P O R T  

asupra proiectului de lege privind aprobarea Ordonanței de urgență a Guvernului nr.95/2018 pentru completarea art.159 din Legea nr.95/2006 privind reforma în domeniul sănătății

În temeiul dispoziţiilor art.95 și 115 din Regulamentul Camerei Deputaţilor, republicat, Comisia pentru sănătate şi familie a fost sesizată spre dezbatere în fond, în procedură de urgență, cu  proiectul de lege privind aprobarea Ordonanței de urgență a Guvernului nr.95/2018 pentru completarea art.159 din Legea nr.95/2006 privind reforma în domeniul sănătății, trimis cu adresa nr. Plx.752/2018 din 19 decembrie 2018.
Senatul, în calitate de primă Cameră sesizată, a adoptat proiectul de lege, în ședința din 12 decembrie 2018. Potrivit dispoziţiilor art. 75 din Constituţia României, republicată, şi ale art.92 din Regulamentul Camerei Deputaţilor, republicat, Camera Deputaţilor este Cameră decizională. 

     La întocmirea prezentului raport Comisia a avut în vedere :

· avizul favorabil cu observații al Consiliului Legislativ (nr.1067 din 9.11.2018);
· avizul favorabil al Comisiei pentru egalitate de șanse pentru femei și bărbați (nr.26 din 19 februarie 2019) ;

· avizul favorabil al Comisiei pentru drepturile omului, culte și problemele minorităților naționale (nr.4c-6/704/20 februarie 2019).
Proiectul de lege are ca obiect de reglementare aprobarea Ordonanței de urgență a Guvernului nr.95/2018 care introduce o derogare de la dispozițiile art.159 alin.(2) din Legea 95/2006 în sensul acreditării temporare, pe o perioadă de maxim 6 luni, până la finalizarea procedurilor de evaluare în vederea acreditării, a unităților sanitare care desfășoară activități de donare, prelevare, conservare și transplant de organe, țesuturi și celule de origine umană. 

În conformitate cu prevederile art. 61 din Regulamentul Camerei Deputaţilor, republicat, membrii Comisiei au examinat iniţiativa legislativă, în şedinţa din 19 martie  2019.  La lucrările comisiei au fost prezenţi 17 deputaţi din totalul de 18 membri. La dezbaterile comisiei a participat, în conformitate cu prevederile art. 55 din Regulamentul Camerei  Deputaţilor, domnul Dan Dumitrescu – secretar de stat la Ministerul Sănătăţii. Amendamentul respins se regăsește în anexă.
În urma dezbaterilor, Comisia pentru sănătate şi familie a  hotărât, cu majoritate de voturi (14 voturi pentru, 3 abțineri), să propună plenului Camerei Deputaților adoptarea proiectului de lege privind aprobarea Ordonanței de urgență a Guvernului nr.95/2018 pentru completarea art.159 din Legea nr.95/2006 privind reforma în domeniul sănătății (Plx.752/2018), în forma adoptată de Senat.
În raport cu obiectul şi conţinutul său, proiectul de lege face parte din categoria legilor ordinare . 

              PREŞEDINTE,                                         





 SECRETAR,

        Conf. Dr. Florin Buicu               


 



Dr. Vass Levente
Întocmit, 

Dr. Florin Danciu – consilier  parlamentar
ANEXA
 AMENDAMENTE RESPINSE

	Nr.

crt.
	Text OUG 95/2018
	Text Senat
	Amendamentul propus şi autorul acestuia
	Motivare
	Cameră decizională

	0.
	1.
	2.
	3.
	4.
	5.

	1.
	Art. II
În vederea asigurării continuităţii activităţilor de transplant, Agenţia Naţională de Transplant poate acorda, la cerere, unităţilor sanitare a căror acreditare a expirat sau urmează să expire până la sfârşitul anului 2018 acreditarea temporară, pentru o perioadă de 6 luni, până la finalizarea procedurilor de evaluare în vederea reacreditării, sub rezerva depunerii documentelor care fac dovada îndeplinirii criteriilor de acreditare, conform art. 5 alin. (3) lit. a)-c) din Ordinul ministrului sănătăţii nr. 1.527/2014 privind normele metodologice de aplicare a titlului VI "Efectuarea prelevării şi transplantului de organe, ţesuturi şi celule de origine umană în scop terapeutic" din Legea nr. 95/2006 privind reforma în domeniul sănătăţii, cu completările ulterioare.

	
	Art. II
În vederea asigurării continuităţii activităţilor de transplant, Agenţia Naţională de Transplant poate acorda, la cerere, unităţilor sanitare a căror acreditare a expirat sau urmează să expire până la sfârşitul anului 2018 acreditarea temporară, pentru o perioadă de 6 luni, până la finalizarea procedurilor de evaluare în vederea reacreditării, sub rezerva depunerii documentelor care fac dovada îndeplinirii criteriilor de acreditare, depunere care se realizează până la expirarea acreditării precedente, conform art. 5 alin. (3) lit. a)-c) din Ordinul ministrului sănătăţii nr. 1.527/2014 privind normele metodologice de aplicare a titlului VI "Efectuarea prelevării şi transplantului de organe, ţesuturi şi celule de origine umană în scop terapeutic" din Legea nr. 95/2006 privind reforma în domeniul sănătăţii, cu completările ulterioare.
(Deputat PMP Petru Movilă)


	Se respinge acest amendament pentru că  textul propus prin OUG este acoperitor.

